Cutremur Grecia. Cutremure de 5,7 și 5,2 pe scara Richter, în Grecia, în această dimineață
Centrul Seismologic Euro-Mediteranean a raportat că în această dimineață a avut loc un cutremur în sudul Greciei. Seismul a avut o magnitudine de 5,7 pe scara Richter.
Mai devreme, a fost raportat un alt cutremur cu o magnitudine de 5,2 pe scara Richter.
"Magnitudine 5.7
Regiunea GRECIA DE SUD
Data și ora 2024-03-29 07:12:45.9 UTC
Localizare 37.238 ; 21.189
Adâncime 17 km
Distanța 122 km SSW de Pátra, Grecia / pop: 168.000 / ora locală: 09:12:45.9 2024-03-29
36 km W de Filiatrá, Grecia / pop: 6.900 / ora locală: 09:12:45.9 2024-03-29", a transmis EMSC despre ultimul cutremur din Grecia.
Conform comunicatului emis de Observatorul Național din Atena, în dimineața de vineri, la ora locală 9:12, a avut loc un cutremur cu magnitudinea de 5,7 în apropierea localității Pyrgos din Grecia de Vest. Seismul s-a produs la o adâncime de 21,5 km și ar fi putut fi perceput cu ușurință în zonele înconjurătoare.
Cutremurele de suprafață precum acesta sunt resimțite mai intens. Cu toate acestea, nu sunt anticipate daune materiale importante.
Autoritățile elene anticipează doar posibile căderi de obiecte sau spargerea geamurilor. Detaliile privind magnitudinea, epicentrul și adâncimea se pot ajusta pe măsură ce datele sunt reanalizate.
Numeroși greci, care au simțit cutremurul de 5,7 Richter au furnizat mărturii din diverse locuri, printre care Kalamata, situat la 85 de kilometri de epicentru. De asemenea, au existat relatări din Tholo (la 45 km), Zakynthos (la 65 km), Patras (la 121 km) și alte zone ale Greciei, care sunt mai apropiate de epicentru.
"Cutremur dublu foarte lung și intens. Fără daune însă" transmite un grec, martor al cutremurului, din Argostoli, localitate situată la 121 km de epicentrul seismului, pe EMSC.
Cutremurele, un fenomen des întâlnit în Grecia
În Grecia, activitatea seismică este un fenomen obișnuit din cauza poziției sale geografice. Țara se află într-o zonă seismica activă, fiind situată la intersecția a mai multor plăci tectonice importante, cum ar fi placa eurasiatică, placa africană și placa anatoliană. Această configurație geologică complexă duce la frecvente cutremure și mișcări tectonice.
Cutremurele din Grecia variază în intensitate și frecvență. Unele sunt relativ mici și pot fi resimțite doar local, în timp ce altele pot fi mai puternice și pot provoca pagube semnificative. Zonele cele mai expuse riscului seismic sunt insulele și regiunile de coastă, dar și zonele urbane dens populate, cum ar fi Atena și Salonicul.
Grecia are o lungă istorie de cutremure devastatoare, iar riscul seismic este luat în serios în planificarea urbanistică și în construcții. Autoritățile și cercetătorii monitorizează constant activitatea seismică și dezvoltă sisteme de avertizare timpurie pentru a reduce impactul potențial al cutremurelor.